Diari Oficial de la Generalitat Valenciana


Sumari del DOGV 8345, del 24-07-2018 (2018/6816)

RESOLUCIÓ de 30 de maig de 2018, del director general de Política Lingüística i Gestió del Multilingüisme, per la qual nomena el substitut de la beca per a la realització de pràctiques professionals en promoció lingüística i dret en les dependències de la Direcció General de Política Lingüística i Gestió del Multilingüisme.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8345

Data del DOGV
:   24-07-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/6816


Data del document
:   30-05-2018

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

RESOLUCIÓ de 30 de maig de 2018, del director general de Política Lingüística i Gestió del Multilingüisme, per la qual nomena el substitut de la beca per a la realització de pràctiques professionals en promoció lingüística i dret en les dependències de la Direcció General de Política Lingüística i Gestió del Multilingüisme. [2018/6816]  
  
L'Ordre 87/2016, de 21 de desembre, de 2016, de la Conselleria d'Educació, Investigació, Cultura i Esport, va aprovar les bases reguladores i el procediment general per a la concessió de beques per a fer pràctiques professionals en les dependències de la Direcció General de Política Lingüística i Gestió del Multilingüisme.  
La Resolució de 13 de març de 2017, de la Conselleria d'Educació, Investigació, Cultura i Esport, va convocar 6 beques per a la realització de pràctiques professionals en promoció lingüística.  
La Resolució de 14 de juliol de 2017, de la Conselleria d'Educació, Investigació, Cultura i Esport, va concedir una beca de 1.000 - mensuals a favor de Vicent Botella Naval, per a la realització de pràctiques professionals en dret des del 16 de juliol de 2017 fins al 15 de juliol de 2018.  
En data 8 de maig de 2018, Vicent Botella Naval ha presentat la renúncia a l'ajuda amb data 10.05.2018, acceptada per la Resolució de 30 de maig de 2018 d'aquesta Direcció General.  
L'apartat segon de la Resolució de 14 de juliol de 2017, constitueix una borsa de reserva, prioritzada per ordre de puntuació, per a cobrir les vacants que es produïsquen durant el període de gaudi de la beca, el primer candidat de la qual és Arnau Alonso Mompó, DNI [...]2599.  
  
Per tant, d'acord amb els articles 10.7 i 16.3 de l'ordre de bases, resolc  
  
Adjudicar la beca que ha quedat deserta de pràctiques professionals en promoció lingüística i dret en les dependències de la Direcció General de Política Lingüística i Gestió del Multilingüisme a Arnau Alonso Mompó, DNI [...]2599, amb efecte de l'1 de juny de 2018.  
  
València, 30 de maig de 2018.- El director general de Política Lingüística i Gestió del Multilingüisme: Rubén Trenzano Juan.